Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 672

5. osztályban már a vaktérképek alkalmazásával is elmélyíthetjük. Végeztessünk helybejelöléseket, számításokat, távolságbecsléseket a különbözõ léptékû térképeken! Az évfolyam könyvének minden fejezetét a mondakör (mesék) és a valóság párhuzamba állításával kezdjük! Különösen szépen bemutatható ez a mesei és történeti egymás mellé állítás a görög, a római és a keresztény világ tárgyalásakor vagy a magyar eredetmonda és a honfoglalás tanulása kapcsán. Elengedhetetlen a helyszínek megnevezése, s ha lehet bemutatása. A fõvárosi és a dunántúli gyerekek a pannóniai városok, épületmaradványok könnyebb elérhetõségében, az alföldi és tiszántúli tanulók pedig a honfoglalás emlékhelyeinek felkeresésében élveznek elõnyt. A helyszíneken rajz, fotó, térkép, beszámoló készíttetése ajánlatos. Közös utazásaink során szokhatnak rá a gyerekek a prospektusok, képeslapok, útikönyvek, emléktárgyak vásárlására, beszerzésére. A helyszínek megismerésekor, jobb esetben felkeresésekor, tanítsuk az idõ fogalmát is! Melyik helyszín emlékének eredetije épült elõbb vagy késõbb. (Például a szabolcsi földvár vagy a táci Gorsium. A százhalombattai vaskori település vagy a pécsi ókeresztény sírok.) Számítsuk ki, hogy mennyi idõ telt el az egyes alkotások megszületése között, illetve azt, hogy hány év telt el azóta napjainkig! Támaszkodjunk egy-egy osztályközösség, illetve annak a tanuló(k)nak az élménybeszámolóira, aki(k) már járt(ak) a világ valamely nevezetes, számunkra éppen aktuális helyén! Ilyenek lehetnek: Egyiptom, Izrael, Kréta vagy Görögország mûemléki szempontból neves helyei, valamint Róma, Dél-Itália, Dalmácia (Split, Salona, Pula), Tunézia, Vereckei-hágó. Elõadást, beszámolót, vázlatot minden tanuló legkésõbb a tanév végére tudjon készíteni, hiszen ez a tanulás (önálló munka) egyik legjobban mérhetõ eszköze! Az elvont fogalmak megértésére még kevésbé alkalmas 10 éves korosztálynak jut az a feladat, hogy idõben a legtávolabbi történelmi korszakokkal kezdjék a történelemtanulást. Ezt a nehézséget csak úgy hidalhatjuk át, ha érdekes, színes történeteken keresztül ismerkednek meg a históriával. Mindezt azonban úgy kell elmélyítenünk a gyerekekben, hogy kialakuljon a történelmi (kronológia) tudatuk, a tárggyal kapcsolatos fogalmi rendszerük. Errõl írásban, feladatlapokban, élõbeszédben tudjanak számot adni! Játék fogalomkártyával és memóriajátékkal.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes